ANAN ออกหุ้นกู้ 2.5 พันลบ.ขายสถาบัน-รายใหญ่ 13-15 ส.ค.นี้ ระดมเงินขยายธุรกิจ-ซื้อที่ดิน
ANAN ออกหุ้นกู้ 2.5 พันลบ.ขายสถาบัน-รายใหญ่ 13-15 ส.ค.นี้ ระดมเงินขยายธุรกิจ-ซื้อที่ดิน
ANAN ออกหุ้นกู้ 2.5 พันลบ.ขายสถาบัน-รายใหญ่ 13-15 ส.ค.นี้ ระดมเงินขยายธุรกิจ-ซื้อที่ดิน
19 ก.ค. 2562

บริษัท อนันดา ดีเวลลอปเม้นท์ จำกัด (มหาชน) หรือ ANAN เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 4/2562 มูลค่าไม่เกิน 2,500 ล้านบาท แบ่งเป็นเสนอขายไม่เกิน 1,500 ล้านบาท และหุ้นกู้สำรองเพื่อเสนอขายเพิ่มเติมอีกไม่เกิน 1,000 ล้านบาท อายุ 2 ปี 1 เดือน 20 วัน มีอัตราดอกเบี้ยคงที่ร้อยละ 3.80 ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยเสนอขายในวงจำกัดต่อผู้ลงทุนสถาบันและ/หรือผู้ลงทุนรายใหญ่ ระยะเวลาเสนอขายระหว่างวันที่ 13-15 ส.ค.62 ซึ่งมีธนาคารกสิกรไทย ธนาคารกรุงไทย และธนาคารซีไอเอ็มบี ไทย เป็นผู้จัดการการจัดจำหน่ายหุ้นกู้
สำหรับอันดับความน่าเชื่อถือของผู้ออกหุ้นกู้อยู่ที่ “BBB” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 15 มี.ค.62
ทั้งนี้ บริษัทมีวัตถุประสงค์จะนำเงินที่ได้จากการขายหุ้นกู้ในครั้งนี้ไปใช้ภายในระยะเวลา 1 ปี เพื่อใช้รองรับการขยายลงทุนและขยายกิจการของบริษัท โดยเป็นการสำรองสำหรับแผนการซื้อที่ดินและการลงทุนร่วมกับผู้ร่วมทุนมีมูลค่าการลงทุนรวมประมาณ 2,200 ล้านบาท